La Liga 1946/1947.
La Liga 1946/47. je bila 16. sezona nogometnog nacionalnog prvenstva Španije. Sezona je počela 22. septembra 1946. a završila 13. aprila 1947. U sezoni je učestvovalo 14 ekipa. Nakon završenog prvenstva Valencia je drugi put u svojoj historiji osvojila prvenstvo. Valencia i Athletic Bilbao su na kraju sezone imali isti broj poena ali pravila su bila takva da u slučaju istog broja poena prednost ima ekipa sa boljim međusobnim duelima. Valencia je oba puta u sezoni pobijedila Athletic Bilbao identičnim rezultatom u obje utakmice sa 1:0 te je na taj način osvojila prvenstvo iako je imala lošiju gol razliku. Pretposljednja i posljednja ekipa, Deportivo La Coruña i Castellón su na kraju sezone ispali iz lige. Real Murcia je također ispala iz lige jer je u playoff-u za opstanak poražena od Real Sociedada. U cjelokupnoj sezoni je ukupno odigrano 182 utakmice te postignuto 704 gola što je iznosilo 3.87 datih golova po utakmici. Najefikasnija ekipa lige je bio Athletic Bilbao. Telmo Zarra, nogometaš Athletic Bilbaa je bio najbolji strijelac lige sa 34 postignutih golova.